
Изх.№ 109/29.05.2024 г.

О Б Я В А
ЗА ПРОВЕЖДАНЕ  НА  КОНКУРС ПО ДОКУМЕНТИ
ЗА ДОПЪЛНИТЕЛНИ  ОБРАЗОВАТЕЛНИ   ДЕЙНОСТИ  ИЗВЪН  ОСНОВНИТЕ   ФОРМИ  НА  ПЕДАГОГИЧЕСКО  ВЗАИМОДЕЙСТВИЕ  ЗА  УЧЕБНАТА  2023 /2024 г.

   На   основание чл.258, ал1 от Закона за предучилищно и училищно образование във връзка с чл.19 от Наредба №5 от 03.06.2016г. за предучилищното образование и чл.6 от Правилата за осъществяване на допълнителни образователни дейности в общинските детски градини на територията на Столична община, прието Решение  №135 от  Протокол №30  от  06.04.2017 г. на СОС, в сила от 06.04.2017 г., изменение и доп. Решение  №795  по Протокол №45 от 21.12.2017 г. Решение  №166  по  Протокол №13 от 14.05.2020 г. за приемане на Правилата за осъществяване на допълнителни  образователни  дейности в общинските детски градини на територията на Столична община 
   Във връзка  със Закона за предучилищното и училищно образование, проведено допитване до родители и Решение на Педагогическия съвет № 4 от 15.05.2024г., директорът  на детска градина №149 „Зорница „ обявява  конкурс  по документи  за  допълнителни  образователни  дейности –
СПОРТНИ И НАРОДНИ ТАНЦИ
ИЗКУСТВОЗНАНИЕ И ИЗОБРАЗИТЕЛНО ИЗКУСТВО С ПОРЦЕЛАН И СТЪКЛО
АНГЛИЙСКИ ЕЗИК С ОКОЛНО-ГЕОГРАФСКА НАСОЧЕНОСТ
ПОДВИЖНИ ИГРИ С ТОПКА
ДЖУДО
   Допълнителните образователни дейности извън държавните образователни стандарти  могат да се осъществява от физически и/или юридически лица, регистрирани съгласно  Търговския  закон и Закона за търговския регистър или юридически лица с нестопанска  цел, регистрирани съгласно Закона за юридическите лица с нестопанска цел, които имат за предмет в учредителния акт извършването на стопанска дейност при условията  на  чл.3, ал.4 и  ал.5  от  Закона  за   юридическите   лица с нестопанска  цел.  
I. Необходими документи за участие в конкурса: Детската градина се състои от 2 сгради на 2 административни адреса и ДОД се провеждат във всяка сграда.
1.Списък на документите.
2.Заявление  за  участие  в  конкурс  за  ДОД  по  документи с  посочени  данни  за  обратна  връзка, което съдържа адрес и седалище на кандидата, телефон и електронен адрес.
3.Заверено от  участника копие на документа за регистрация или единен идентификационен  код, когато участникът е юридическо  лице  или  едноличен  търговец, а когато е физическо  лице – копие  от  документ  за  самоличност. Когато не е  представен  идентификационен  код, участниците са длъжни да представят удостоверение  за  актуално  състояние – оригинал  или заверено копие. Участникът, който е сдружение с нестопанска  цел  следва  да  представи  съдебно решение за регистрация и заверено копие от устава съгласно Закона за  юридическите  лица  с  нестопанска  цел.
4.Декларация на основание чл.220, ал.1 от Закона за предучилищното и училищно образование, че  педагогическият специалист не е извършвал срещу заплащане обучение или подкрепа през  предходната учебна година по смисъла на чл.178, ал.1, т.2-7 и 14 и чл.187 ал.1, т.2 и 4 на деца в детската градина, ако това заплащане е от името и за сметка на децата включително и със средства от  настоятелството. Декларацията се изготвя и попълва от съответния педагогически специалист.
5. Валидно свидетелство за съдимост за всеки един преподавател.
6.Референции от инструкции, доказващи качеството на определената ДОД – до 5 броя. Изискването  не се прилага за новорегистрирани фирми.
7.Проект на договора /Приложение №1/, в който се попълват наименованието, ЕИК, седалище и адрес на управление на кандидата.
8.Оферта която трябва да съдържа:
а) Списък с имената на всички педагогически специалисти, които ще осъществяват определената ДОД в ДГ №149.
б) Документи, удостоверяващи професионалната квалификация и педагогическа правоспособност на преподавателите за определената ДОД в ДГ №149 „Зорница“ - дипломи, удостоверения, сертификати и други.
в) Документи, удостоверяващи  професионалния  опит  на  преподавателите, които  ще   осъществяват  определената  ДОД в ДГ №149 „Зорница“ – копие от трудова  книжка, служебна   книжка, осигурителна  книжка, удостоверение  от  НОИ:
г) Програма  за обучение  на децата  за ДОД, която  да е  представена на български  език.
д) Индивидуална  цена  за обучение за един  учебен час според  възрастта  на  детето за  определената ДОД.
II. Критерии за оценка на офертите:
1.Степен на квалификация на преподавателите в  определената ДОД- максимален брой точки – 25.
Максималният  брой  точки  се  образува  по следните  показатели  за  всеки  един  от  преподавателите:
а) за степан  бакалавър, пряко свързан с определената ДОД – 5 т.
б) за степен  магистър, пряко свързан с определената ДОД – 10 т.
в) за наличие на допълнителна професионална квалификация в областта на определената ДОД, /напр. професионално-квалификационна степен, специализации, следдипломни квалификации, доктор и др. научни степени/ - 15 т.
  При повече от един преподавател крайният брой точки се формира като средноаритметична стойност, като сборът от общия брой точки на предложените преподаватели се разделя на броя предложени преподаватели.
2.Професионален  опит  на  преподавателите, които  ще  осъществяват  определената  ДОД   в  съответната  детска  градина  ,доказан с посочените в чл.10, ал.8, б. “б“ документи – максимален брой точки  - 25 т.
  Максималният  брой  точки  се  образува   по  следните  показатели:
а) при липса  на професионален  опит – 5 т.
б) до 3 години – 10 т.
в) над 3 години – 25 т
  При повече от един преподавател крайният брой точки се формира като средноаритметична стойност, като сборът от общия брой точки на предложените преподаватели се разделя на броя предложени преподаватели.
3.Ресурсно обезпечаване на определената ДОД – максимален брой точки 25. Максималният брой точки се образува по следните показатели:
а) осигурени учебни помагала за съответната възраст, които са за сметка на кандидата – 10т.
б) материално-техническо обезпечаване  на обучението, което е за сметка на кандидата – 15т.
4.Цена  на  определената  ДОД за  обучение  за  едно  занятие, според  възрастта  на  детето -  максимален  брой  точки – 10 т.
  Броят  на  точките  се  определя  по  следната  формула :
Цена  на  ДОД = Най-ниската  предложена  цена              х10 =
Цената, предложена от съответния участник
ДОД – допълнителна образователна дейност
  Продължителността на занятията по възрастови групи  се  определя  съгласно  изискванията  на чл.25  от Наредба 5 от 03.06.2016 г. за предучилищното образование.
  Предложената цена за изпълнение на определената ДОД следва да е съобразена с нормите на КТ, Кодекса на социално осигуряване и Наредба №4 от 2017г.за нормиране и заплащане на труда, изм. от Министерството на образованието и науката (Обн.–ДВ, бр.34 от 28.04.2017г. в сила от 01.01.2017)
  Нула точки получава участник с предложена цена за изпълнение, която не отговаря на минималните изисквания за заплащане на труда, съобразно посочените нормативни актове.
5. Социална  отговорност  /деца  ползващи  безплатно  обучение/ - максимален  брой  точки -15 т. 
Максималният  брой  точки  се  образува  по  следните  показатели :
· дете  с  починал  родител/и родители/и – 4 т.;
· дете  със специални образователни потребности – 5 т.;
· когато две деца от едно семейство, включени в една и съща ДОД, таксата за второто дете се заплаща с 50 на сто намаление  – 3 т
· дете  с  изявени  дарби  в  областта  на  определената  ДОД   /до 10%  от  записаните  деца/ -3т
Максималният  брой  точки  по  всички  критерии  е 100

III. Начин на провеждане на конкурса:
1.Конкурсът  се  провежда  по  документи  от  комисия, определена  със заповед  на директора  на  ДГ №149 „Зорница„
2. В комисията участват представители  на  детската  градина, на  районната  администрация, Обществения  съвет и Родителското настоятелство. 
При  отварянето на пликовете имат право да присъстват всички кандидати за съответната ДОД или упълномощени от тях лица. Всички  документи, които  се намират  в  плик  „ А“  и  плик  „ Б“ се подписват на всяка страница  от двама членове  на комисията. Всеки кандидат, който желае да присъства на отварянето на пликовете може да подписва документите на другите кандидати. Останалата част от работата на комисията протича  в закрити заседания.
3.Контролът  по  изпълнение  на  заповедта  се  осъществява  от  директора  на  ДГ №149 „Зорница”.
4.Конкурсът се провежда и при постъпила една оферта.
5.Ако за участие в конкурса няма постъпили  оферти  за определената  ДОД, срокът  за  подаване  на  оферти се удължава с 5 работни  дни .
  Информацията  за удължаване на срока се публикува на интернет страницата на детската градина, на сайта на Столична община. 
6.Ако за участие в конкурса и след удължаване на срока по ал.5 няма  подадени оферти, конкурсът се прекратява със заповед на директора на ДГ №149 „Зорница„

ІV. Документите за участие в конкурса с оглед гарантиране на анонимността, се  поставят в два плика:
  
(1)  В  плик “А“  се поставят документите  по чл.10, от ал.1 до ал.7 включително от Правилата за осъществяване на допълнителни образователни дейности.
(2)  В  плик “Б“ с надпис  „Оферта“ се поставя  попълнената  оферта, съгласно  изискванията  по  чл.10 ал.8 от Правилата за осъществяване на допълнителни  образователни дейности.
(3) Двата плика се поставят в един голям, бял и запечатан плик, който се входира  в ДГ №149 “Зорница“   

V. При подаването пликовете се номерират по реда на тяхното постъпване, от служител в детската градина, като върху всеки един от тях се изписва наименованието/името на кандидата, определената допълнителна образователна дейност, входящ номер от дневника за  входяща  кореспонденция, дата, месец, година и час.

VI. Провеждане на конкурса

(1). Комисията не допуска до участие в конкурса кандидат, който не е представил някои от посочените документи в чл.10, от ал.1 до ал.7 включително от правилата за ДОД.
(2). Работата на комисията приключва в двуседмичен срок от изтичане на срока за подаване на документите.  За  работата  си  комисията съставя протокол, в който са отразени  броят на точките на всеки участник и мотивирана обосновка по всеки един от показателите.     Протоколът се предоставя на директора на градината с входящ номер. 
Работата на комисия и резултатите, отразени в протокола подлежат на контрол от директора  на  ДГ №149 „Зорница„.  
(3). Класирането на участниците се извършва съгласно обявените критерии. Всеки участник има право да получи копие от протокола на комисията при спазване на Закона за защита на личните данни.
(4). В тридневен срок от получаване на протокола, директорът  на  ДГ №149 „Зорница“  издава   Заповед  за  определяне  на  спечелилия  конкурса  кандидат. В заповедта се изписват   по реда на класирането всички кандидати и съответно техния  брой точки, като се посочват  и недопуснатите кандидати. В заповедта може да бъде допуснато предварително изпълнение на основание чл.60 от Административнопроцесуалния кодекс. Заповедта се връчва лично срещу подпис или с препоръчано писмо с обратна разписка на всички участници.
Заповедта  подлежи  на  обжалване по  реда  на  Административно – процесуалния  кодекс и чл.259, ал.2, т.6  от  Закона за предучилищното и училищно образование. След  изтичане на 14-дневвния срок за обжалване директорът сключва договор със спечелилия конкурса участник.  
(5). Протоколът от работата на комисията и заповедта на директора за класиране на всички участници в конкурса се обявяват на интернет страницата на детската градина.
(6). Със спечелилия  кандидат се сключва договор в тридневен срок след изтичане срока за обжалване на заповедта на директора на детската градина, съгласно Приложение 1 на правилата. Договорът се сключва между директорът на детската градина и спечелилия конкурса участник за срок до 3 години.
(7). ДОД  се провеждат извън времето за провеждане на основните форми на педагогическо  взаимодействие и се организират при спазване на действащото законодателство. 

 VII. Срок за подаване на документи за участие в конкурса:

От 10.06.2024 г. до 14.06.2024 г. включително, на място в Детска градина №149 „Зорница" от 08.00 до 18.00 часа при директора на ДГ №149 и г-жа В. Цокова – Председател на комисията
Място на подаване на документи: 
ДГ  №149 „Зорница”    
кв. Орландовци
ул. „Железопътна“ №22 
Телефон за контакти: 02/ 936 75 82; 0884213586
E-mail: info-2200004@edu.mon.bg


1.Дата  на провеждане  на  конкурса: 18.06.2023 г. (вторник ) от 17:00ч.
2.В тридневен срок  директорът на ДГ №149 издава заповед за утвърждаване на класирането на кандидатите и посочва спечелилите.
3.Със спечелилите кандидати се сключва договор по типов образец.
4.Резултатите  от  конкурса ще бъдат обявени на 26.06.2024 г. в сайта на ДГ №149 „ Зорница“
5.Заниманията по ДОД ще започнат от 01.10.2024 г.



                                                                                                    Директор:
                                                                                                                   /Калия Николова/

